שיחת קטגוריה:חברי מפקדים למען ביטחון ישראל

message: מפקדים למען ביטחון ישראל הוא ארגון שקם לפני חצי שנה. יש בו חברים מכובדים, ולכן לא אדון בחשיבות הערך, אף שלטעמי נפתח מוקדם מדי. עם זאת, נראה לי שיצירת קטגוריה לחברי הארגון היא צעד מוגזם. מדובר בארגון שחברות בו אינה מרכז עולמו של אף אחד מהחברים. סביר שהארגון מוציא מפעם לפעם הודעה לעיתונות, וסביר שרבים מהחברים בו חברים בעוד עמותה או שניים שאפשר להתרועע בהן עם חברים. אין לכך חשיבות שתצדיק שיוך לקטגוריה. דוד שי - שיחה 13:31, 28 בפברואר 2015 (IST)
replies: text: אני חולק עליך. חברות בארגון מעידה על דעה פוליטית ועל השפעה לאחר השירות הביטחוני, ומן הראוי שתהיה קטגוריה שמאגדת את כל חברי התנועה. במקום שפלוני יגש לדף המאגד את חברי התנועה, ויחפש אחד-אחד מהם, יש עבורו מקום כזה כאן, החוסך את זמן החיפוש. יתרה מכך, אני סבור כי ההצדקה המרכזית לקטגוריה היא קיומן של קטגוריות המאגדות פעילי מפלגות וחברי תנועות פוליטיות אחרות. מדובר, אפוא, בתנועה מרכזית ופורצת דרך, ואם קטגוריה כמו --קטגוריה:פעילי הליכוד-- קיימת, אזי יש הצדקה לקיומה של קטגוריה כזו (בעיני). נכון, אין צורך לפתוח לכל תנועה וגוף חברתי-פוליטי ערים בויקיפדיה, אך כאמור יש שימוש רב עד מאוד בקטגוריה כזו, שתפנה גישה מהירה לכל חברי התנועה.

text: באשר לחשיבות התנועה עצמה, אמנם היא הוקמה לפני חודשים מעטים, אך לא סתם פתחתי לה ערך כעת, לאור זה שהיא החלה בקמפיין תקשורתי רחב בשבוע האחרון, והפכה להיות ידועה בציבור. Archway - שיחה 14:23, 28 בפברואר 2015 (IST)
replies: text: :רשימת החברים מכובדת, אף לא אתפלא אם יתברר שאצל חלק גדול החברות מתבטאת בכך שקיבלו מייל מחבר עם הזמנה להצטרף והצטרפו, ובכך מסתכמת כל חברותם. לא אתפלא אם בעקבות קמפיין אנטי-נתניהו רבים מהחברים יבקשו את מחיקתםם מרשימת החברים. מעבר להשערות שלי, פעילות החברים השקטים בתנועה (להבדיל מפעילות דובריה הבולטים) אינה מצדיקה שיוך לקטגוריה. גם ב:קטגוריה:פעילי הליכוד אנחנו לא רושמים כל מי שרק משלם דמי חבר לליכוד אך אין לו פעילות משמעותית. דוד שי - שיחה 14:29, 28 בפברואר 2015 (IST)
replies: text: ::אם אלו חששותיך, אז הסר אותן מליבך. לא נראה לי הגיוני שמי שמצטרף לתנועה פוליטית מהמרכז-שמאל יעזוב אותה עקב קמפיין נגד נתניהו. בכל אופן, רבים מהם הצטלמו בסרטון השבוע, וחלק הצטלמו בסרטון הקודם (קרי אבי מזרחי, דן חלוץ). אני עוקב אחר רשימת החברים מראשית הקמתה של התנועה, והיא לא פחתה, אלא גדלה. במידה ואנשים יחליטו לעזוב אותה ויבקשו את מחיקת שמם מן האתר (הסבירות לכך שואפת לאפס, אתה מדמיין שאיש ימין יתן את הסכמתו, אפילו במייל, לדבר הזה?) ניתן להסיר את הקטגוריה אצלם. לסיכום, אם הדיון נסוב סביב "חברים שקטים" בתנועה, שלא הצטלמו לקמפיין או שדעותיהם הפוליטיות אינן ידועות (להבדיל ממפקד ח"א לשעבר, עמוס לפידות, שכבר חבר במועצה לשלום ולביטחון), אני אבין אם תרצה להסירם. Archway - שיחה 15:03, 28 בפברואר 2015 (IST)
replies: text: :::הסרת "חברים שקטים", שכל חברותם מסתכמת כחתומים במודעה שפורסמה בראשית ימי התנועה או בהופעה בעמוד החברים באתר התנועה, היא פשרה סבירה. אתה מוזמן לעשות זאת. דוד שי - שיחה 18:08, 28 בפברואר 2015 (IST)
replies: text: ::::ההשוואה למפלגת שלטון בת עשרות שנים מופרכת. Archway, גם אחרי ההסרה שלך נותרו חמישים חברים בקטגוריה, זה נראה לי בלתי סביר. נויקלן 21:30, 28 בפברואר 2015 (IST)
replies: text: :::::אני מסכים עם נויקלן - יש להמשיך בצמצום הקטגוריה. דוד שי - שיחה 22:02, 28 בפברואר 2015 (IST)
replies: text: ::::::אתן קריטריונים מי ראוי להופיע בקטגוריה:

text: ::::::* כל מי שדיבר בשם התנועה בפומבי - במסיבת עיתונאים, בראיון לאמצעי התקשורת או במאמר שעליו חתם כחבר התנועה.

text: ::::::* כל מי שהופיע במודעה אישית של התנועה. דוד שי - שיחה 20:06, 1 במרץ 2015 (IST)
replies: text: ::::::::קריטריון נוסף הוא בעלי התפקידים בעמותה 58-060114-4 "אחרי לשלום", מפעילת הקמפיין הזה. נויקלן 20:25, 1 במרץ 2015 (IST)

text: ::::::*ישנם חברים בתנועה שדעותיהם הפוליטיות ידועות, כמו ח"כ אלעזר שטרן, שהיה חבר במפלגת התנועה, שתכליתה הוא קידום התהליך המדיני. לגיטימי לרשום אותם גם אם לא הופיעו בקמפיין (לדעתי, המטרה היא לחשוף פנים חדשות ולא מוכרות, כמו כאלו שחברים כבר ב, או שעמדותיהם הפוליטיות ידועות לציבור). Archway - שיחה 20:29, 1 במרץ 2015 (IST)
replies: text: :::::::לא הסברת למה זה לגיטימי לרשום אותם אם החברות שלהם לא באה לידי ביטוי בשום צורה ממשית, והיא רחוקה מלהיות פרט ביוגרפי משמעותי בקורותיהם. המטרה של מי? בכל מקרה זה לא מתפקידה של ויקיפדיה. נויקלן 20:46, 1 במרץ 2015 (IST)
replies: text: ::::::::הסרתי את כל אלה שאינם עומדים בקריטריונים דלעיל. אם הסרתי יותר מדי, נא לנמק ולהחזיר. דוד שי - שיחה 23:16, 1 במרץ 2015 (IST)
replies: text: :::::::::אני מסכים שהשוואה למפלגת השלטון הותיקה הייתה מופרכת. כי חיפשתי את ההצדקה האמיתית: :קטגוריה:חברי שלום עכשיו, :קטגוריה:חברי מועצת חכמי התורה של ש"ס, :קטגוריה:חברי חוג הפרופסורים לחוסן מדיני וכלכלי, :קטגוריה:חברי התנועה למען ארץ ישראל השלמה. נדמה לי שכל אלו שנמצאים בקטגוריה, למשל, של חברי התנועה למען א"י השלמה, לא הופיעו בקמפיינים למענה, אלא רק רשומים כחברים בה. מה אתה אומר, דוד שי? ואגב, הסרת כמה חברים שהופיעו בסרטון, כמו יצחק רבין (קשנ"ר) Archway - שיחה 23:19, 1 במרץ 2015 (IST)
replies: text: ::::::::::כפי שאמרתי, אם הסרתי מישהו בניגוד לקריטריונים, יש להחזירו.

text: ::::::::::התנועה למען ארץ ישראל השלמה היא תנועה שנוסדה לפני יותר מ-40 שנה, אתקשה לעקוב אחר הפעילות של כל אחד מחבריה. במקרה שלפנינו, קל לזהות מי רק נתן את שמו, ומי פעיל יותר מכך.

text: ::::::::::מועצת חכמי התורה של ש"ס, היא גוף אופרטיבי, שמנחה את דרכה של ש"ס, ולכן די בחברות בגוף זה כדי להצדיק הופעה בקטגוריה. מפקדים למען ביטחון ישראל הוא גוף שכל כוחו בהצהרותיו בלבד, ולכן אני מבקש לראות פעלתנות מסוימת, ולא רק חתימה על עצומה. דוד שי - שיחה 23:30, 1 במרץ 2015 (IST)
replies: text: :::::::::::דוד, ראה, התנועה השיקה עמוד שלם בנענע 10, בו מרוכזים מיטב הכתבות והסרטונים אודות התנועה. יש שם טור של מפקד חיל הים לשעבר, אלכס טל. בכל פעם שאראה פרסום או הופעה פומבית של איש ביטחון בשמה של התנועה, אוסיף אותו לקטגוריה. החשש שלך הוא מ"חברים שקטים", שכל נוכחותם מסתכמת בזה ששמם מופיע באתר התנועה. Archway - שיחה 13:24, 3 במרץ 2015 (IST)
replies: text: ::::::::::::מקובל עלי. דוד שי - שיחה 13:46, 3 במרץ 2015 (IST)
thread_title: חשיבות